Блаславёныя іконай Хрыста Збавіцеля, удзельнікі злёту дзень пачыналі і заканчвалі малітвай. Як і летась, адмовіліся ад камфортных умоў адпачынку. Для начлега выбралі спальнікі і палаткі, ежу гатавалі на кастры, шматлікія перашкоды пераадольвалі ў спаборніцтвах… Пасля размяшчэння ўрачыстае адкрыццё пачалося з агульных спеваў гімна. Настаяцель Спаса-Прэбражэнскага храма в. Язвінкі протаіерэй Сергій Чыж, які ўзначальваў каманду прыхода, нагадаў аб першых мучаніках Святой Русі.